KLASA: 602-12/17-01/1

URBROJ: 2189-71-01/1-17-2

Slatina, 11. srpnja 2017. godine

Na temelju članka 8. Zakona o umjetničkom obrazovanju (“Narodne novine”, broj 130/11.) Osnovna glazbena škola Slatina, Slatina, Braće Radića 4, raspisuje,

JAVNI NATJEČAJ

za upis polaznika u prvi (I) razred glazbenog obrazovanja, predškolske programe glazbene škole (početnički solfeggio I i II) u područnom odjelu Orahovica za školsku godinu 2017./2018.

Članak 1.

PRAVO UPISA

Pravo upisa u prvi razred osnovnoga glazbenog obrazovanja imaju djeca koja su u pravilu navršila sedam godina života i zadovoljila kriterije propisane kurikulumom umjetničkog obrazovanja.

Polaznici se mogu upisati na slijedeće instrumente: klavir, tambure, gitara, flauta, violina, harmonika, klarinet, saksofon, tuba i trombon te sljedeće programe: početnički solfeggio I i početnički solfeggio II.

Broj učenika koji se upisuje na pojedini instrument ovisi o broju slobodnih mjesta u Glazbenoj školi.

Članak 2.

PRIJEMNI ISPITI

Prijemni ispiti za upis u prvi razred (I) i predškolske programe (početnički solfeggio I i II),održat će se:

I. rok: ljetni rok

II. rok: jesenski rok.

Članak 3.

REZULTATI

Rezultati sa prijemnog ispita biti će objavljeni 1. rujna 2017. godine u 12 sati na oglasnoj ploči i službenim web stranicama škole.

Članak 4.

UPISI

Upisi će se vršiti 1. rujna 2017. godine od 18 do 20 sati. Na upise ponijeti presliku domovnice učenika/učenice, presliku rodnog lista učenika/učenice, uvjerenje o prebivalištu jednog od roditelja/skrbnika i upisnicu.

Članak 5.

IZNOS PARTICIPACIJE

Temeljem Odluke Školskog odbora (KLASA: 003-06/17-01/4, URBROJ: 2189-71-01/17-01/3 od 10. srpnja 2017. godine) uz prethodnu Suglasnost osnivača (Rješenje Grada Slatina KLASA: 602-02/17-01/2, URBROJ: 2189/02-03-02/02-17-2 od 13. lipnja 2017. godine) visina participacije za roditelje/skrbnike za školsku godinu 2017/2018. iznosi:

* za učenike od prvog (I) do šestog (VI) razreda - 1.200,00 kn godišnje, odnosno 120,00 kuna mjesečno po djetetu
* za drugo, treće i svako naredno dijete istog roditelja/skrbnika - 600,00 kn godišnje, odnosno 60,00 kn mjesečno po djetetu
* za polaznike predškolskog programa (početnički solfeggio I i II) - 600,00 kn godišnje, odnosno 60,00 kuna mjesečno

Participacije se plaća u 10 jednakih rata, od toga prva rata u rujnu, a posljednja u lipnju.

 Ravnatelj Osnovne glazbene škole Slatina

 Antonio Brzica, mag.mus.